CELEX: 32020D1466
Language: hu
Date: 2020-10-12 00:00:00
Title: A Tanács (KKBP) 2020/1466 határozata (2020. október 12.) a vegyi fegyverek elterjedése és használata elleni korlátozó intézkedésekről szóló (KKBP) 2018/1544 határozat módosításáról

13.10.2020   
               
               
                  HU
               
               
                  Az Európai Unió Hivatalos Lapja
               
               
                  L 335/16
               
            
         A TANÁCS (KKBP) 2020/1466 HATÁROZATA
         (2020. október 12.)
         a vegyi fegyverek elterjedése és használata elleni korlátozó intézkedésekről szóló (KKBP) 2018/1544 határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 29. cikkére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2018. október 15-én elfogadta a vegyi fegyverek elterjedése és használata elleni korlátozó intézkedésekről szóló (KKBP) 2018/1544 határozatot (1).
                  
               
                     (2)
                  
                  
                     A (KKBP) 2018/1544 határozat 2020. október 16-ig alkalmazandó. Az említett határozat felülvizsgálata alapján az abban előírt korlátozó intézkedések hatályát 2021. október 16-ig meg kell hosszabbítani, továbbá a 2. és 3. cikkben említett természetes és jogi személyeknek, szervezeteknek és szerveknek a határozat mellékletében foglalt jegyzékében szereplő egy bejegyzést naprakésszé kell tenni.
                  
               
                     (3)
                  
                  
                     A (KKBP) 2018/1544 határozatot ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            A (KKBP) 2018/1544 határozat a következőképpen módosul:
            
                        1.
                     
                     
                        a 8. cikk helyébe a következő szöveg lép:
                        
                           „8. cikk
                           Ezt a határozatot 2021. október 16-ig kell alkalmazni. Ezt a határozatot folyamatosan felül kell vizsgálni. Ha a Tanács úgy ítéli meg, hogy e határozat céljai nem valósultak meg, a határozatot meg kell újítani vagy adott esetben módosítani kell.”;
                        
                     
                  
                        2.
                     
                     
                        a melléklet az e határozat mellékletében foglaltak szerint módosul.
                     
                  
         
            2. cikk
            Ez a határozat az Európai Unió Hivatalos Lapjában való kihirdetését követő napon lép hatályba.
         
         
            Kelt Luxembourgban, 2020. október 12-én.
            
               
                  a Tanács részéről
               
               
                  az elnök
               
               J. BORRELL FONTELLES
            
         
         
            (1)  A Tanács (KKBP) 2018/1544 határozata (2018. október 15.) a vegyi fegyverek elterjedése és használata elleni korlátozó intézkedésekről (HL L 259., 2018.10.16., 25. o.).
      
      
         
            MELLÉKLET
            A 2. és 3. cikkben említett természetes és jogi személyeknek, szervezeteknek és szerveknek a (KKBP) 2018/1544 határozat mellékletében foglalt jegyzékének az „a) Természetes személyek” alcímében az 5. bejegyzés helyébe a következő bejegyzés lép:
            
               
                           Név
                        
                        
                           Azonosító adatok
                        
                        
                           A jegyzékbe vétel indoka
                        
                        
                           A jegyzékbe vétel időpontja
                        
                     
                           „5. Said SAID
                        
                        
                           Más néven: Saeed, Sa’id Sa’id, 
                           Titulusa: doktor, az SSRC „Institute 3000” (más néven: „Institute 6000”) néven ismert részlegének tagja
                           Nem: férfi
                           Születési idő: 1955. december 11.
                        
                        
                           Said Said az „Institute 3000”-nek (más néven: „Institute 6000”-nek), azaz a Tudományos Vizsgálati és Kutatóközpont (Scientific Studies and Research Centre [SSRC]) azon részlegének egyik meghatározó alakja, amely Szíria vegyi fegyvereinek fejlesztéséért és gyártásáért felel.
                        
                        
                           2019.1.21.”